ประจำเดือนมาไม่ปกติค่ะ มาเดือนเว้นเดือน ตอนนี้รักษากินยาให้ประจำเดือนมาค่ะ แล้วประจำเดือนก็มาปกติ 19มี.ค. -24 มี.ค. แล้ววันนี้ 6 เม.ย ห่างจากวันที่หมดประจำเดือน 11 วันเองค่ะ มีเลือดออกค่ะ น้อยๆมีสีน้ำตาล และพอเช็ดออกมา มีเลือดสีแดงค่ะ อันตรายมั้ยคะ กังวลมากค่ะ
สวัสดีค่ะ อาการที่ประจำเดือนมาไม่ปกติ ไม่มาตามรอบเดือนทุก 22-35 วันจากครั้งก่อนนั้น อาจจะมีสาเหตุต่างๆเช่น ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ฮอร์โมนรังไข่ไม่สมดุลแต่กรณณีที่ประจำเดือนมาติดๆกัน คือไม่ใช่เลือดประจำเดือนแต่น่าจะเป็นเลือดออกจากสาเหตุอื่นๆเช่นเนื้องอกมดลูกหรือปากมดลูก การติดเชื้อในช่องคลอดหรือปากมดลูกได้แนะนำงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง และไปตรวจกับแพทย์ให้ได้การวินิจฉัยที่แน่ชัดของการมีเลือดออกผิดปกติทางช่องคลอดต่อไป